AQ งานเข้า! วิตกศาลฎีกาสั่งชดใช้เงินกู้หมื่นล้าน
AQ ร่วงติดฟลอร์ 29.27% โดย ณ เวลา 16.27 น. ราคาหุ้นอยู่ที่ระดับ 0.29 บ. ลบ 0.12 บ. หรือ 29.27% ด้วยมูลค่าซื้อขาย 966.23 ลบ. ปัจจัยที่ส่งผลให้ราคาหุ้นร่วงแรงคาดว่ามาจากประเด็นที่มีการฟ้องร้องคดีทุจริตปล่อยสินเชื่อของธนาคารกรุงไทยให้บริษัทในเครือ “บ.กฤษดามหานคร” (KMC) หรือปัจจุบันคือ AQ ซึ่งศาลมีคำสั่งให้ชดใช้เป็นจำนวนเงินเกือบหมื่นลบ.
26 ส.ค. 2558

ผู้สื่อข่าวรายงานว่า จากข่าวที่มีการฟ้องร้องคดีทุจริตปล่อยสินเชื่อของธนาคารกรุงไทยให้บริษัทในเครือ บริษัท กฤษดามหานคร จำกัด (มหาชน) หรือ KMC นั้น ทำให้ผู้ถือหุ้น บริษัท เอคิว เอสเตท จำกัด (มหาชน) หรือ AQ เกิดความกังวล เนื่องจากหุ้น AQ ที่มีการซื้อขายอยู่ในตลาดหลักทรัพย์แห่งประเทศไทย นั้น เดิมคือบริษัท กฤษดามหานคร จำกัด (มหาชน) หรือ KMC ทั้งนี้คำสั่งจากศาลฎีกานั้นให้ชดใช้เป็นจำนวนเงินเกือบหมื่นล้านบาท โดยคำสั่งดังกล่าวถือเป็นที่สุดแล้ว จึงทำให้เกิดแรงเทขายหุ้นออกมาอย่างหนัก
อนึ่ง หากมีความคืบหน้าในประเด็นดังกล่าวเพิ่มเติมทาง “ข่าวหุ้นธุรกิจออนไลน์” จะรายงานให้ทราบให้ครั้งต่อไป
โดยราคาหุ้น AQ ณ เวลา 16.27 น. ราคาหุ้นอยู่ที่ระดับ 0.29 บาท ลบ 0.12 บาท หรือ 29.27% ด้วยมูลค่าซื้อขาย 966.23 ล้านบาท